AC/DC to australijsko skupina muzyczno, zołożōno we 1973 we Sydney ôd bracikōw Angusa a Malcolma Youngōw. Wroz ze skupinami Black Sabbath a Led Zeppelin je poważano za piōniyrōw hard rocka a heavy metalu. Same człōnkowie skupiny zowdy ôkreślali jeij muzyka kej rock and roll. Nojwiynkszo popularność skupina ôśōngnyła po wydaniu albōmu ""Highway to Hell", ôstatnigo nagranygo s wokalistōm a autorym tekstōw Bonym Scottym. Po jygo śmiyrci (19 lutygo 1980) grupa myśloła nad swojym rozwiōnzaniym, nale ôstateczniy na plac Scotta przijynto Briana Johnsōna. We tym samym roku grupa wydoła swōj nojlepij sprzedajōncy sie albōm - "Back in Black"". Do terozki przedano wiyncyj kej 200 miljōnōw albōmōw skupiny, we tym 69 mln we USA. "Back in Black" przedano we 42 mln. kopii a je to drugi wynik jaki mo jakokolwiek płyta we geszychcie. AC/DC zajmujy 4 plac na liście 100 Nojlepszych Artystōw Hard Rocka zuōnaczōnyj bez VH1; a 7 plac na liście MTV - Nojlepsze Skupiny Metalowe Wszech Czasōw. "High Voltage" (1975) "T.N.T." (1975) "High Voltage" (1976) "Dirty Deeds Done Dirt Cheap" (1976) "Dirty Deeds Done Dirt Cheap" (1976) "Let There Be Rock" (1977) "Let There Be Rock" (1977) "Powerage" (1978) "Highway to Hell" (1979) "Back in Black" (1980) "For Those About to Rock We Salute You" (1981) "Flick of the Switch" (1983) "Fly on the Wall" (1985) "Who Made Who" (1986) "Blow Up Your Video" (1988) "The Razors Edge" (1990) "Ballbreaker" (1995) "Stiff Upper Lip" (2000) "Black Ice" (2008) "Rock or Bust" (2014) "Power Up" (2020)